# data[].attributes.body
Hotel ne nudi doručak pa smo zajedno s kolegicama Jankom i Idkom u 8.00 na doručku u obližnjem cafeu Sweet Ima.

# data[].attributes.body
Na putu do škole naših domaćina, čim se maknete iz centra grada, nađete se u prekrasnom ruralnom okruženju. Zbog radova, put je bio zatvoren te smo to prvo jutro zajedno s kolegicama iz Slovačke malo lutale i s malim zakašnjenjem, slijedeći upute ljubaznih mještana napokon stigle do škole.

# data[].attributes.body
Većina učenika (i profesora) u školu dolazi biciklom.

# data[].attributes.body
Iako su se naši ljubazni domaćini ponudili pokazati nam još ljepota Gorinchema, ipak smo se odlučili rano krenuti za Amstredam vlakom, na aerodromu Schiphol ostaviti prtljagu i dio dana do povratnog leta za Zagreb provesti u Amsterdamu.
Zajedno s nama u istom vlaku su i kolege iz Portugala, Maria i Vitor.

# data[].attributes.body
U zračnoj luci Schiphol može se ostaviti prtljaga (ukoliko se želite prošetati gradom). Cijena za veliki kofer je 9 eura, a za ručnu prljagu 6 eura. Do centra Amsterdama možete busom ili metroom; mi smo odabrale vožnju busom koja traje pola sata, ali smo zato stigle ravno ispred Muzeja Van Gogh.
PS. Malo smo se zapričale, pa smo izašle na stanicu kasnije, pa smo par minuta duže hodale 😀

# data[].attributes.body
Iako smo ispred ulaza muzeja bile već u 12.30, iznenadila nas je obavijest da ulaznica za taj dan više nema u prodaji. Srećom, naše ulaznice smo kupile večer ranije za termin u 12.15. Bile smo malo zabrinute hoćemo li stići na vrijeme jer nam je vlak iz Gorinchema u 9.02 otkazan, pa smo išli na kasniji vlak u 9.16.
Srećom, u muzej se može ući još pola sata nakon termina na ulaznici, ali zanimljivo je da ne možete ući u muzej prije termina na ulaznici. Cijena ulaznice je 20 eura, i ako smo dobro shvatile, i mogu se kupiti samo online.

# data[].attributes.body
Za ulaz nam je trebalo samo nekoliko minuta. Sigurnosna kontrola nije prestroga: pogledaju vam torbu a veće stvari, kao npr. ruksak ostavite u ormariću u garderobi. Možete odmah u razgledavanje ali i u muzejski kafić ili dućan čak i prije razgledavanja izložbe.
Mi smo prvo otišle na kratku kavicu (jer nam je usprkos nekim teškoćama s taksijem i vlakom sve ipak išlo prema planu) jer smo preskočile doručak u Gorinchemu.

# data[].attributes.attachment_caption
Na zidovima muzeja se izmjenjuju projekcije njegovih djela.

# data[].attributes.headline
Organizacija izložbenog prostora - 50 godina muzeja

# data[].attributes.subject
Organizacija izložbenog prostora - 50 godina muzeja

# data[].attributes.body
Izložbeni prostor je na nekoliko katova, a na svakom katu je jedna faza iz života velikog umjetnika.
Kroz muzej pratite njegovu životnu i stvaralačku priču od rođenja do smrti.
Na pojedinim dijelovima posebna pažnja je posvećena njegovom odnosu s obitelji, prijateljima umjetnicima i mentalnom zdravlju.

# data[].attributes.body
Naši domaćini (Bert i Mirjam) zajedno s Jankom, Idkom i Justinom u cafeu Sweet Ima.

# data[].attributes.body
U prvom dijelu izložbe su nas dočekali prizori koje ne bi povezali s radom Van Gogha - seoski prizori i tamne boje. Iako je tek s 27 godina počeo se učiti slikanju, brzo je napredovao.
Najpoznatija slika iz tog početnog razdoblja  - The Potato Eaters (1885).
PS. Biste li ikad za ovu sliku rekli da je Van Goghova? 🤷‍♀️

# data[].attributes.body
Možeš se samo diviti geniju.

# data[].attributes.body
Seascape near Les Saintes-Maries-de-la-Mer

# data[].attributes.body
Van Gogh je uz pomoć loptica vune isprobavao kombinacije boja jer je boja bila preskupa da bi s njom eksperimentirao.

# data[].attributes.body
Udovica Vincentovog brata Thea (koji je preminuo ubrzo nakon Vincenta) je uvelike zaslužna za promociju njegovog genijalnog lika i djela jer je time htjela i odati počast svom suprugu Theu koji je uvelike pomagao svom bratu. Čak je i svog sina, Vincentovog nećaka, nazvao Vincent.

# data[].attributes.body
Naravno, ne možemo napustiti muzej bez nekoliko suvenira. Iako su cijene u muzejskim dućanima uvijek dosta visoke, kupovinom ovakvih suvenira pomažemo zakladi koja brine o muzeju.

# data[].attributes.body
Zadnji pogled pri izlasku iz muzeja. Odlazimo zadovoljne jer smo ovom posjetom ispunile neke svoje dugogodišnje želje.

# data[].attributes.body
Iako smo planirale istim busom nazad do Schiphola, morale smo tramvajem i metroom jer nismo mogle u blizini kupiti karte za bus. Kupovina suvenira u Albert Heijn supermarketu, check-in  i prolazak kroz duty-free zonu su nam ispunili vrijeme do leta u 20.45.
A u Zagreb smo sretno stigle oko 22.35.
PS. Pohvala za prijevoznika KLM - odlični sendviči (autohtoni) i piće - nisu škrti kao neke avio kompanije.

# data[].attributes.body
Vrijeme do ručka smo proveli radno. U njihovoj knjižnici za računalima zajedno smo radili na ispunjavanju Mobility Tool-a, i dogovaranju koje još materijale moramo nadopuniti na zajedničkoj platformi jer završna aktivnost ovog projekta je ispunjavanje izvješća.

# data[].attributes.body
Dobili smo još jedan poklon. To su loptice koje oni dijele učenicima na otvorenim danima škole. Mogu poslužiti kao antistres loptice ili vas potaknuti da naučite žonglirati.

# data[].attributes.body
Naši ljubazni domaćini organizirali su ručak za nastavnike i njihove učenike sudionike u projektu. Osim Rite, Mirjam i Erice, bila je to još jedna prilika za druženje s Rikom, Bertom i Manon. Ponovno nam se pridružio i njihov ravnatelj. Još jedna prilika za zajedničko druženje uz ukusne i raznolike sendviče za svačiji ukus. Bilo je tu i voća i jogurta.
I za kraj, naravno fotografiranje 😊

# data[].attributes.body
Kinderdijk (Dječje jezero) je selo smješteno na polderu izgrađenom na slivu rijeka Lek i Noord.
Danas je to najveća koncentracija tradicionalnih vjetrenjača u Nizozemskoj pa se stoga i nalazi na UNESCO -vom popisu svjetske baštine od 1997.

# data[].attributes.body
Iz 15-minutnog filma na samom lokalitetu saznajemo da ove vjetrenjače su zapravo vrlo inventivan način borbe protiv poplava. Vjetrenjače ispumpavaju višak vode iz kanala preko brane natrag u rezervoar koji se ispuštao u rijeku

# data[].attributes.body
Osim za pumpanje vode, krila vjetrenjača su služila i za prenošenje informacija. Određeni položaj krila imao je i određeno značenje.
Zanimljivo da u nekim vjetrenjačama ljudi danas i žive.

# data[].attributes.body
Profesorica Janka i selfie stick u funkciji 😊

# data[].attributes.body
Dočekao nas je natpis dobrodošlice

# data[].attributes.body
Posjet obiteljskoj sirani Booij nas je oduševio. Sir rade ručno i s puno ljubavi. Prošli smo sve faze proizvodnje sira u njihovoj sirani i naučili:
Gauda je način proizvodnje sira.
Kravlji sir je prirodno više žute boje dok je kozji sir bijele boje.
Sir ne mažu voskom jer ga vosak sprečava da i dalje diše i zrije.

# data[].attributes.body
Sir kojeg su to jutro proizveli.
Čistoća sirane i proizvodnog pogona je iznimno važna.
Tijekom obilaska nismo smjeli ništa dirati baš kako ne bi kontaminirali proizvodne pogone.
Proizvode nekoliko vrsta sireva - kravlji, kozji, mladi, zreli, sa različitim začinima i sl.

# data[].attributes.body
Sir proizvode u različitim veličinama. Za svaki proizvedeni komad sira zna se datum proizvodnje i ime osobe koja ga je proizvela. Svaki tjedan jedna osoba preokreće svaki ovaj komad sira i za taj posao joj treba 2 dana. To je kako je oni u sirani zovu "šaptačica sirevima" jer osim što ih preokreće, sluša ih i zna im prepoznati kvalitetu.

# data[].attributes.body
Nakon što smo probali nekoliko vrsta sireva, nešto smo i kupili u njihovom dućanu.
PS. Kupili bi i više da nemamo ograničenje prtljage za avion. Srećom po naš novčanik.

# data[].attributes.body
Raspoložene i pune iščekivanja, pripremamo se za slijetanje na aerodrom Schipol, Amsterdam. Dolje je Nizozemska, jedna od najgušće naseljenih država, oko 18 % njene površine čini voda a veliki dio zemlje nalazi se ispod razine mora.

# data[].attributes.body
Nakon oko 1,5 sat vožnje vlakom stižemo u gradić Gorinchem, oko 60 km udaljen od Amsterdama. Na željezničku stanicu stigle smo nešto prije 22 sata, gdje nas je dočekala jedna od naših ljubaznih domaćina, mlada profesorica biologije Erica i prevezla nas do hotela Tres.

# data[].attributes.body
Iako nam je soba bila na 3. katu, uskim stepenicama (jer lifta nema) uspjele smo podignuti kofere i ući u sobu gdje nas je dočekalo iznenađenje naših domaćina - poruka dobrodošlice i čokoladice.
PS. Čokoladice su magično "nestale" pa ih nismo stigle poslikati. 😃

# data[].attributes.headline
Fortes Lyceum: Technasium -Atheneum -Havo - Mavo

# data[].attributes.subject
Fortes Lyceum: Technasium -Atheneum -Havo - Mavo

# data[].attributes.body
Prekrasna, moderna, izuzetno dobro opremljena škola nudi svojim učenicima nekoliko programa obrazovanja:
ArtFactory - svijet digitalne umjetnosti i multimedije;
Technasium - dovođenje stvarnog svijeta u školu (učenici se bave istraživanjem i dizajnom te u školskim radionicama rade na projektima);
Sportski program - uz redovnu nastavu tjelesnog odgoja, učenici dobivaju dodatne sate sporta (npr. penjanje, ples, skijanje na vodi, brdski biciklizam);
Fast Lane English - program pojačanog učenja engleskog jezika na zabavan način.

# data[].attributes.body
Prostrano predvorje s puno stolova, mjesta za sjedenje, druženje, opuštanje..

# data[].attributes.body
Šareni cvijetni stoljnjak za prvi sastanak. Naši domaćini dočekali su nas kavom, sokovima i kolačima. Nakon što smo se pozdravili sa svim partnerima i izmijenili poklone, došao nas je pozdraviti i predstaviti se ravnatelj škole, a naše domaćice upoznale su nas s rasporedom aktivnosti za sljedećih nekoliko dana.
Za početak, slijedio je obilazak škole i upoznavanje sa programom i načinom rada.

# data[].attributes.body
Nakon razmjene poklona sa svim partnerskim školama, zavirili smo u vrećicu dobrodošlice - sir, tulipani...
PS. Naše slatkiše su već upoznali tako da smo kolegama ovaj put poklonili likere, bučino ulje i džemove.

# data[].attributes.body
Besplatnu prehranu nemaju pa ručak (najčešće su to sendviči) nose od doma ili ga mogu kupiti u ovoj kantini koja nudi vrlo kvalitetne sendviče. U školi su od 8.45 do 15.30 tako da imaju predviđeno i vrijeme i prostor za pauzu za ručak. Škola ima oko 1200 učenika tako da su pauze za ručak raspoređene po dobi kako se ne bi stvarala velika gužva.

# data[].attributes.body
S hodnika možete slobodno zaviriti u svaku učionicu.

# data[].attributes.body
Zašto bi bili sivi i jednolični, kad mogu biti šareni i maštoviti?
PS. U pomoć su pozvali grafiti majstore. Možda ideja za naše lokere? 😎

# data[].attributes.body
.. i velika prostorija s računalima.

# data[].attributes.body
Profesorica Rita je s razlogom ponosna na svoju kazališnu učionicu jer ima pravu kazališnu dvoranu (s pomičnim tribinama), selekciju kostima i prostor za kazališnu šminku.

# data[].attributes.body
Za učenike u Art Factory programu - prostor s laptopima za pripremu/istraživanje te pravi studio s kamerama za snimanje TV emisija/videa.

# data[].attributes.body
Dan, ali i ovotjedno druženje završavamo opuštenom večerom s domaćinima u centru grada, na otvorenom i u prekrasnom ambijentu. Neočekivano, ali prava ugodna ljetna večer. Osim kolega koje smo već upoznali, ovo je još jedna prilika za druženje s još nekoliko novih kolega iz škole Fortes Lyceum.
PS. Ako se nađete u Gorinchemu, preporučamo ovo mjesto za ručak ili večeru. Grand Cafe 't Gelagh. Ali upozorenje da su porcije jako obilne, pa dođite gladni.

# data[].attributes.body
Kombi (kojeg vozi Erica) i automobil (kojeg vozi Mirjam) su naša prijevozna sredstva do Amsterdama. Krećemo u 9.00. Ugodna vožnja do predgrađa Amsterdama - Erica je vozačica - pjevačica koja je usput za nas pripremila i Haribo bombone, a Vitor pored nje preuzima ulogu DJ-a, pa možemo birati i pjesme tijekom vožnje.

# data[].attributes.body
Parkirati automobil u središtu grada je skupo tako da ostavljamo automobil i kombi na parkiralištu pored  stanice metroa i vozimo se nekoliko stanica, a zatim nekoliko stanica tramvajem i stižemo pred prvu znamenitost.

# data[].attributes.body
Prva znamenitost na našem popisu danas je posjet nacionalnom muzeju Rijksmuseum.
Izvana je to vrlo impresivna građevina, kao i iznutra. Nalazi se na Museumpleinu, pored muzej Van Gogh i Stedelijk (Gradski muzej). Najznačajniji eksponati su iz Zlatnog doba (17. stoljeće). Među njima su remek djela Rembrandta, Steena i Vermeera.

# data[].attributes.body
Za učenike u programu Technasium - prostor za projektnu nastavu gdje istovremeno može raditi nekoliko skupina. Naravno, industrijski dizajn učionice prati taj osjećaj rada na stvarnim tehnološkim zadatcima (npr. dizajn novog stajališta vlaka) i osjećate se kao da ste u nekoj tvrtci a ne školi.

# data[].attributes.body
Najpoznatiji eksponat u počasnoj galeriji (Gallery of Honour).
Slika predstavlja grupni portret građanske straže. Umjetnik predstavlja 18 vojnika noćne straže, ali svaka figura je u pokretu, što dotad nije bilo uobičajeno.
Nizozemci je smatraju nacionalnom slikom. Toliko je poznata da nema potrebe za osiguranjem jer to nije slika koju možete olako prodati bilo kome.

# data[].attributes.body
Znale smo da je lijep grad, ali uživo je ipak još dojmljiviji.
Naravno, da je i lijep sunčan dan pridonio dojmu.
PS. Još uvijek nas nije upeklo sunce, ali bude za nekoliko sati kad temperature krene iznad 32C.🌞

# data[].attributes.body
Imaju veliku i prostranu zbornicu podijeljenu u nekoliko dijelova. Jedan dio je radni gdje nastavnici rade na svojim laptopima. A imaju i pristup maloj terasi na otvorenom.

# data[].attributes.body
Ne znam ima li to veze s periodom u kojem smo ga posjetili, no Amsterdam nas oduševljava zelenilom, svjetlom i prozračnošću svojih ulica.

# data[].attributes.body
Divimo se šarenim uskim kućama i specifičnom amsterdamskom graditeljskom stilu.

# data[].attributes.body
Budući da je već postajalo vruće, jednosatna vožnja brodom po kanalima je odlična prilika za mali predah.
Pogled na uske građevine je impresivan. A kanalima je promet prilično gust. Sunčan i vruć ljetni dan koriste i domaćini za vožnju u svojim brodicama i sunčanje na neuobičajenim ljetnim temperaturama.
PS. Već je oko 3 popodne i sunce nas nemilice prži.

# data[].attributes.body
Ako želite kupiti lukovice za suvenire, ne trebate dugo tražiti.

# data[].attributes.body
Jako su ponosni na svoju sportsku dvoranu koja je stara tek nekoliko godina. Njome se služe i sportski klubovi u gradu. A na kraju školske godine ovo je i velika ispitna dvorana za završne ispite.

# data[].attributes.body
Vrijeme je sunčano i toplo pa su učenici vani. Bave se različitim sportovima, prema svojim interesima.
PS. Razred se dijeli u nekoliko skupina. Jedni su na penjanju, drugi su na planinskim biciklima i sl. O svakoj skupini brine nastavnik tako da su svi pod nadzorom.

# data[].attributes.body
Nakon dugog dana i razgledavanja po suncu i vrućini, večernja okrjepa u restoranu po izboru naših domaćina.
PS. Rembrandt na zidu!

# data[].attributes.body
Školsko igralište je travnato, tako da na ovim četkama učenici mogu očistiti obuću prije ulaska u zgradu.

# data[].attributes.body
Iako je posjet selu Kinderdijk predviđen za sutra, naši domaćini se kratko zaustavljaju na putu za Gorinchem kako bi nam pokazali osvjetljene vjetrenjače. Kako kažu, nemaju ni oni često prilike vidjeti takav prizor.

# data[].attributes.body
Nakon škole, domaćini su nas odvezli na ručak u obližnji gradić Leerdam. Rasporedili smo se u školski kombi i privatni auto kolegice Mirjam.

# data[].attributes.body
U radionici stakla upoznali smo proces ručne izrade stakla puhanjem te posjetili muzej i prodavaonicu predmeta od stakla.

# data[].attributes.body
Nakon sadržajima ispunjenog dana, vraćamo se natrag u Gorinchem i ponovno uživamo u tipičnim nizozemskim krajolicima.  Dogovor je da se oko 18 sati okupimo na večeri s kolegama u simpatičnom restoranu u centru grada. Dan je sunčan, stolovi su na otvorenom i vrve gostima. Primjećujemo kako nema treštanja glazbe koje bi ljude ometalo u razgovoru i druženju.